KYK: Blaser sit pot mis met rooikaart | Netwerk24
Gesoek: Stadsvaders in my geliefde Johannesburg
Johannesburg bly ondanks al die probleme waarmee sy inwoners moet worstel 'n stad wat werk, maar die stadsvaders dra beslis nie daartoe by nie, skryf Jo Prins.
KYK: Blaser sit pot mis met rooikaart
20 Februarie 2019 12:48
Die Highlanders-senter Sio Tomkinson mag Vrydag vir sy span teen die Reds uitdraf nadat 'n tugkomitee die rooikaart waarmee hy verlede week van die veld gejaag is, nietig verklaar het.
Sio Tomkinson draf verlede week kantlyn toe nadat hy met 'n rooikaart gestraf is in die Highlanders se wedstryd teen die Chiefs. Foto: Getty Images
Tomkinson was skaars op die veld in die kragmeting met die Chiefs, toe hy op omstrede wyse 'n rooikaart gewys is vir 'n "gevaarlike" duikslag op die All Black-slot Brodie Retallick.
Glen Jackson, skeidsregter, en sy mede-wedstrydbeamptes het op die veld beslis dat hy Retallick doelbewus met die skouer geloop en met sy kop kontak gemaak het. Hy is op grond daarvan met 'n rooikaart gestraf.
Glen Jackson bespreek die Sio Tomkinson-duikslag met die TV-skeidsregter voordat hy die besluit geneem het om dié senter van die Highlanders 'n rooikaart te wys. Foto: Getty Images
'n Tugkomitee van Sanzaar het Tomkinson se rooikaart Dinsdag onder die loep geneem en ná bykomende gesprekvoering met die wedstrydskeidsregter tot die bevinding gekom dat Jackson fouteer het met die rooikaart.
First red card of the Super Rugby season is for a high tackle, Sio Tomkinson on Brodie Retallick.
"Shoulder charge, no attempt to wrap," says Glen Jackson. pic.twitter.com/7FmJUYDWUt
— Murray Kinsella (@Murray_Kinsella) February 15, 2019
"Die tugkomitee het 'n gedetailleerde beoordeling van al die getuienis tot ons beskikking gedoen, insluitende alle TV-kamerahoeke van die voorval, asook die verslae deur die betrokke wedstrydbeamptes," sê Michael Heron, voorsittende beampte, in 'n verklaring.
"Die tugkomitee het bevind dat Tomkinson se skouer Retallick se skouer en nie sy kop nie, getref het. Hy het ook gepoog om sy arm te gebruik om 'n duikslag uit te voer.
"Die dramatiese verandering in die hoek waarteen Retallick vir Tomkinson getref het, het die duikslag aansienlik erger laat lyk as wat dit werklik was."